CELEX: 52021PC0212
Language: el
Date: 2021-04-27
Title: Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση ύστερα από αίτηση που υπέβαλε το Βέλγιο — EGF/2020/005 BE/Swissport

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 27.4.2021
            COM(2021) 212 final
            2021/0109(BUD)
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ 
            για την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση ύστερα από αίτηση που υπέβαλε το Βέλγιο — EGF/2020/005 BE/Swissport
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               ΠΛΑΙΣΙΟ ΤΗΣ ΠΡΟΤΑΣΗΣ
            
            
               1.Οι κανόνες που εφαρμόζονται στις χρηματοδοτικές συνεισφορές του Ευρωπαϊκού Ταμείου Προσαρμογής στην Παγκοσμιοποίηση (ΕΤΠ) διατυπώνονται στον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  1
                (στο εξής: κανονισμός ΕΤΠ)
                  2
               .
            
            
               2.Στις 22 Δεκεμβρίου 2020 το Βέλγιο υπέβαλε την αίτηση EGF/2020/005 BE/Swissport για χρηματοδοτική συνεισφορά από το ΕΤΠ, μετά τις απολύσεις
                  3
                στη Swissport Belgium
                  4
                στο Βέλγιο.
            
            
               3.Η Επιτροπή, αφού εξέτασε την εν λόγω αίτηση, κατέληξε στο συμπέρασμα, σύμφωνα με όλες τις εφαρμοστέες διατάξεις του κανονισμού ΕΤΠ, ότι πληρούνται οι προϋποθέσεις για τη χορήγηση χρηματοδοτικής συνεισφοράς από το ΕΤΠ.
            
            
               ΠΕΡΙΛΗΨΗ ΤΗΣ ΑΙΤΗΣΗΣ
            
            
                     
                        Αίτηση ΕΤΠ
                     
                  
                  
                     
                        EGF/2020/005 BE/Swissport
                     
                  
               
                     
                        Κράτος μέλος
                     
                  
                  
                     
                        Βέλγιο
                     
                  
               
                     
                        Ημερομηνία υποβολής της αίτησης
                     
                  
                  
                     
                        22 Δεκεμβρίου 2020
                     
                  
               
                     
                        Ημερομηνία απόδειξης παραλαβής της αίτησης
                     
                  
                  
                     
                        22 Δεκεμβρίου 2020
                     
                  
               
                     
                        Ημερομηνία αίτησης πρόσθετων πληροφοριών
                     
                  
                  
                     
                        5 Ιανουαρίου 2021
                     
                  
               
                     
                        Προθεσμία για την υποβολή των πρόσθετων πληροφοριών
                     
                  
                  
                     
                        16 Φεβρουαρίου 2021
                     
                  
               
                     
                        Προθεσμία για την ολοκλήρωση της αξιολόγησης
                     
                  
                  
                     
                        11 Μαΐου 2021
                     
                  
               
                     
                        Κριτήριο παρέμβασης
                     
                  
                  
                     
                        Άρθρο 4 παράγραφος 1 στοιχείο α) του κανονισμού ΕΤΠ
                     
                  
               
                     
                        Κύρια επιχείρηση
                     
                  
                  
                     
                        Swissport Belgium
                     
                  
               
                     
                        Αριθμός των οικείων επιχειρήσεων
                     
                  
                  
                     
                        1
                     
                  
               
                     
                        Τομέας/-είς οικονομικής δραστηριότητας
                     
                     
                        (κλάδος NACE αναθ. 2)
                           5
                        
                     
                  
                  
                     
                        Κλάδος 52 (Αποθήκευση και υποστηρικτικές προς τη μεταφορά δραστηριότητες)
                     
                     
                        Κλάδος 81 (Δραστηριότητες παροχής υπηρεσιών σε κτίρια και εξωτερικούς χώρους)
                           6
                        
                     
                  
               
                     
                        Περίοδος αναφοράς (τέσσερις μήνες):
                     
                  
                  
                     
                        9 Ιουνίου 2020 – 9 Οκτωβρίου 2020
                     
                  
               
                     
                        Αριθμός απολύσεων κατά την περίοδο αναφοράς (α)
                     
                  
                  
                     
                        1 468
                     
                  
               
                     
                        Αριθμός απολύσεων πριν ή μετά την περίοδο αναφοράς (β)
                     
                  
                  
                     
                        0
                     
                  
               
                     
                        Συνολικός αριθμός απολύσεων (α + β)
                     
                  
                  
                     
                        1 468
                     
                  
               
                     
                        Συνολικός αριθμός επιλέξιμων δικαιούχων
                     
                  
                  
                     
                        1 468
                     
                  
               
                     
                        Συνολικός αριθμός στοχευόμενων δικαιούχων
                     
                  
                  
                     
                        1 468
                     
                  
               
                     
                        Προϋπολογισμός για εξατομικευμένες υπηρεσίες (σε EUR)
                     
                  
                  
                     
                        5 977 108
                     
                  
               
                     
                        Προϋπολογισμός για τη χρήση του ΕΤΠ
                           7
                         (σε EUR)
                     
                  
                  
                     
                        221 600
                     
                  
               
                     
                        Συνολικός προϋπολογισμός (σε EUR)
                     
                  
                  
                     
                        6 198 708
                     
                  
               
                     
                        Συνεισφορά του ΕΤΠ (60 %) (σε EUR)
                     
                  
                  
                     
                        3 719 224
                     
                  
               
               ΑΞΙΟΛΟΓΗΣΗ ΤΗΣ ΑΙΤΗΣΗΣ
            
            
               Διαδικασία
            
            
               4.Το Βέλγιο υπέβαλε την αίτηση EGF/2020/005 BE/Swissport εντός 12 εβδομάδων από την ημερομηνία κατά την οποία ικανοποιήθηκαν τα κριτήρια παρέμβασης που ορίζονται στο άρθρο 4 του κανονισμού ΕΤΠ, στις 22 Δεκεμβρίου 2020. Η Επιτροπή επιβεβαίωσε την παραλαβή της αίτησης την ίδια ημερομηνία και ζήτησε πρόσθετες πληροφορίες από το Βέλγιο στις 5 Ιανουαρίου 2021. Οι εν λόγω πρόσθετες πληροφορίες παρασχέθηκαν εντός έξι εβδομάδων από την ημερομηνία της αίτησης. Η προθεσμία των 12 εβδομάδων από την παραλαβή της πλήρους αίτησης, εντός της οποίας η Επιτροπή θα πρέπει να ολοκληρώσει την αξιολόγηση συμμόρφωσης της αίτησης με τις προϋποθέσεις για την παροχή της χρηματοδοτικής συνεισφοράς, λήγει στις 11 Μαΐου 2021.
            
            
               Επιλεξιμότητα της αίτησης
            
            
               Οικείες επιχειρήσεις και δικαιούχοι
            
            
               5.Η αίτηση αφορά 1 468 εργαζομένους που απολύθηκαν από τη Swissport Belgium. Οι απολύσεις αφορούν το σύνολο του Βελγίου.
            
            
               6.Το Βέλγιο υπέβαλε την αίτηση δυνάμει των κριτηρίων παρέμβασης που προβλέπονται στο άρθρο 4 παράγραφος 1 στοιχείο α) του κανονισμού ΕΤΠ, σύμφωνα με το οποίο απαιτείται η απόλυση τουλάχιστον 500 εργαζομένων, κατά τη διάρκεια περιόδου αναφοράς τεσσάρων μηνών σε επιχείρηση κράτους μέλους, συμπεριλαμβανομένων εργαζομένων που απολύονται από τους προμηθευτές και τους κατάντη παραγωγούς και/ή αυτοαπασχολούμενων των οποίων η δραστηριότητα έπαυσε.
            
            
               7.Η περίοδος αναφοράς των τεσσάρων μηνών για την αίτηση εκτείνεται από τις 9 Ιουνίου 2020 έως τις 9 Οκτωβρίου 2020.
            
            
               8.Κατά την περίοδο αναφοράς απολύθηκαν 1 468 εργαζόμενοι από τη Swissport Belgium.
            
            
               Υπολογισμός των απολύσεων και της παύσης δραστηριότητας
            
            
               9.Όλες οι απολύσεις κατά τη διάρκεια της περιόδου αναφοράς υπολογίστηκαν από την ημερομηνία κατά την οποία ο εργοδότης ειδοποίησε προσωπικά τον εργαζόμενο για την απόλυσή του ή για την καταγγελία της σύμβασης εργασίας του.
            
            
               Επιλέξιμοι δικαιούχοι
            
         
         
            
               10.Ο συνολικός αριθμός των επιλέξιμων δικαιούχων είναι 1 468.
            
            
               Σχέση μεταξύ των απολύσεων και της παγκόσμιας χρηματοπιστωτικής και οικονομικής κρίσης
            
            
               11.Στις 11 Μαρτίου 2020 ο Παγκόσμιος Οργανισμός Υγείας κήρυξε πανδημία την έξαρση της νόσου COVID-19. Στις 27 Μαΐου 2020 η Ευρωπαϊκή Επιτροπή στην ανακοίνωσή της με τίτλο «Ο προϋπολογισμός της ΕΕ τροφοδοτεί το σχέδιο ανάκαμψης για την Ευρώπη»
                  8
               , δήλωσε ότι η πανδημία οδήγησε σε οικονομική κρίση και παρουσίασε σχέδιο ανάκαμψης της οικονομίας. Στο πλαίσιο αυτό παρέχεται η δυνατότητα στο ΕΤΠ να συνδράμει άτομα που έχασαν τη θέση εργασίας τους λόγω της παγκόσμιας χρηματοπιστωτικής και οικονομικής κρίσης ως εργαλείο ανταπόκρισης σε καταστάσεις έκτακτης ανάγκης.
            
            
               12.Η πανδημία προκάλεσε τη βαθύτερη ύφεση στην ιστορία της ΕΕ κατά το πρώτο εξάμηνο του 2020. Σύμφωνα με τις χειμερινές (ενδιάμεσες) ευρωπαϊκές οικονομικές προβλέψεις της Επιτροπής του 2021
                  9
               , το ΑΕΠ της ΕΕ πρόκειται να συρρικνωθεί κατά περίπου 6,3 % το 2020 και να ανακάμψει κατά 3,7 % το 2021 και κατά 3,9 % το 2022. 
            
            
               13.Για την ανάσχεση της πανδημίας COVID-19, το Βέλγιο προχώρησε σε απαγόρευση της κυκλοφορίας στις 18 Μαρτίου 2020. Ο αντίκτυπος ήταν άμεσος για τους αερομεταφορείς και τις επιχειρήσεις που δραστηριοποιούνται στον αερολιμένα των Βρυξελλών. Κατά την πρώτη εβδομάδα της απαγόρευσης κυκλοφορίας (16-22 Μαρτίου), ο αριθμός των πτήσεων στον εν λόγω αερολιμένα μειώθηκε σε μόλις 578, σημειώνοντας πτώση της τάξης του 58 % σε σχέση με τον Ιανουάριο του 2020. Κατά τις επόμενες εβδομάδες, οι κινήσεις επιβατικών αεροσκαφών στον αερολιμένα σταμάτησαν σχεδόν εντελώς, εκτός από περιορισμένο αριθμό πτήσεων επαναπατρισμού, πτήσεων λόγω επείγουσας ιατρικής ανάγκης ή διπλωματικών πτήσεων.
            
            
               14.Συνολικά, το 2020, η διεθνής επιβατική κίνηση μειώθηκε κατά 60 % σε σύγκριση με το 2019 (από 4,5 δισεκατομμύρια επιβάτες σε 1,8 δισεκατομμύρια επιβάτες) και το 50 % των αεροσκαφών παγκοσμίως αποσύρθηκαν προς αποθήκευση
                  10
               .
            
            
               15.Στην έκθεσή της προς το Ευρωπαϊκό Κοινοβούλιο και το Συμβούλιο σχετικά με κοινούς κανόνες εκμετάλλευσης των αεροπορικών γραμμών λόγω της πανδημίας COVID-19
                  11
               , η Επιτροπή αναγνώρισε ότι οι υπηρεσίες εδάφους έχουν πληγεί σοβαρά και ότι υφίσταται πραγματικός κίνδυνος πτώχευσης ακόμη περισσότερων παρεχόντων υπηρεσίες εδάφους κατά τη διάρκεια του 2021.
            
            
               16.Η Swissport Belgium, ένας από τους δύο παρέχοντες υπηρεσίες εδάφους του αερολιμένα, ήταν υπεύθυνη για το 60 % των υπηρεσιών εξυπηρέτησης και καθαρισμού στον αερολιμένα. Όταν ξέσπασε η πανδημία, η Swissport Belgium εφάρμοζε με επιτυχία σχέδιο ανάκαμψης: το τέταρτο τρίμηνο του 2019 ο συνολικός κύκλος εργασιών είχε αυξηθεί κατά 5,8 % σε σύγκριση με το τέταρτο τρίμηνο του 2018. Κατά τη συνεδρίαση του διοικητικού συμβουλίου της 20ής Φεβρουαρίου 2020, η Swissport παρουσίασε για τον κύκλο εργασιών του 2020 εκτιμώμενη ζημία ύψους 4,5 εκατ. EUR, ποσό που αντιστοιχεί σε μείωση της ζημίας κατά 37 % σε σύγκριση με το 2019. 
            
            
               17.Ωστόσο, έως τον Μάιο του 2020, ήταν σαφές ότι θα απαιτηθεί μεγάλο χρονικό διάστημα για να επιστρέψουν οι αεροπορικές και οι αερολιμενικές δραστηριότητες στην κανονικότητα. Η Swissport Belgium, σύμφωνα με τις προβλέψεις επανεκκίνησης των πελατών της, διατύπωσε την εκτίμηση ότι, έως το τέλος του 2020, η δραστηριότητά της θα ανερχόταν περίπου στο 40 % της προ πανδημίας δραστηριότητάς της, και πιθανότατα το 2021 δεν θα υπερέβαινε το 70-80 %
                  12
               . Λόγω έλλειψης ρευστότητας έπειτα από τρεις μήνες αδράνειας, η Swissport υπέβαλε αίτηση πτώχευσης. Το δικαστήριο των Βρυξελλών κήρυξε την επιχείρηση σε πτώχευση στις 9 Ιουνίου 2020, μία εβδομάδα πριν από την προγραμματισμένη επανέναρξη των ευρωπαϊκών πτήσεων στον αερολιμένα των Βρυξελλών, στο πλαίσιο της οποίας 60 προορισμοί εξυπηρετούνταν από 20 αεροπορικές εταιρείες
                  13
               .
            
            
               18.Η Aviapartner Belgium, ο άλλος παρέχων υπηρεσίες εδάφους του αερολιμένα, αντιμετώπιζε επίσης σημαντικές δυσκολίες και δεν διέθετε ρευστότητα λόγω της αδράνειας που προκλήθηκε από την πανδημία, καθώς τα έσοδά του μειώθηκαν κατά 95 % σε σχέση με τα προ της πανδημίας έσοδα. Για να αποτρέψει την πτώχευση της Aviapartner, γεγονός που θα είχε ως αποτέλεσμα ο αερολιμένας να μην διαθέτει κανένα παρέχοντα υπηρεσίες εδάφους, το υπουργικό συμβούλιο του Βελγίου χορήγησε στην Aviapartner μετατρέψιμο δάνειο ύψους έως 25 εκατ. EUR μέσω της ομοσπονδιακής εταιρείας συμμετοχών και επενδύσεων SFPI-FPIM
                  14
               , οκτώ ημέρες μετά την πτώχευση της Swissport Belgium. Χωρίς παρέχοντες υπηρεσίες εδάφους, δεν θα ήταν δυνατή η απογείωση ή προσγείωση επιβατικών και εμπορευματικών πτήσεων στον αερολιμένα. Το δάνειο εξασφάλισε τη βιωσιμότητα της Aviapartner, ώστε οι δραστηριότητες στον αερολιμένα να μπορέσουν να αρχίσουν εκ νέου μετά την άρση της απαγόρευσης κυκλοφορίας. 
            
            
               19.Έως σήμερα, η αποθήκευση και οι υποστηρικτικές προς τη μεταφορά δραστηριότητες έχουν αποτελέσει αντικείμενο, από κοινού με άλλους τομείς, μιας πολυτομεακής αίτησης ΕΤΠ
                  15
                για την υποβολή της οποίας χρησιμοποιήθηκε ως βάση η οικονομική κρίση που προέκυψε από την πανδημία COVID-19.
            
            
               Γεγονότα που οδήγησαν στις απολύσεις και την παύση δραστηριότητας
            
            
               20.Στις 9 Ιουνίου 2020, και ενώ είχαν παρέλθει εβδομάδες κατά τις οποίες οι υπηρεσίες εδάφους ήταν σχεδόν ανύπαρκτες στον αερολιμένα, η Swissport Belgium κήρυξε πτώχευση. Επιπλέον, λόγω της μεγάλης αβεβαιότητας όσον αφορά τη βραχυπρόθεσμη ανάκαμψη του τομέα των επιβατικών αεροπορικών μεταφορών, καμία επιχείρηση δεν εκδήλωσε ενδιαφέρον για την ανάληψη των δραστηριοτήτων εδάφους της Swissport Belgium
                  16
               . Τα δύο αλληλοσυνδεόμενα αυτά γεγονότα προκάλεσαν τις απολύσεις για τις οποίες υποβάλλεται η παρούσα αίτηση.
            
            
               Αναμενόμενος αντίκτυπος των απολύσεων όσον αφορά την οικονομία και την απασχόληση σε τοπικό, περιφερειακό ή εθνικό επίπεδο
            
            
               21.Σύμφωνα με το εμπορικό επιμελητήριο των Βρυξελλών και τη φλαμανδική οργάνωση εργοδοτών Voka
                  17
               , ο αερολιμένας των Βρυξελλών αντιπροσωπεύει 24 000 άμεσες θέσεις εργασίας και 40 000 έμμεσες θέσεις εργασίας.
            
            
               22.Οι απολύσεις στη Swissport Belgium πλήττουν εργαζομένους που διαμένουν σε ολόκληρη τη χώρα: Βρυξέλλες (29 %), Φλάνδρα (52 %) και Βαλονία (19 %).
            
            
               23.Έως τον Οκτώβριο του 2020, παρά την εφαρμογή συστημάτων μειωμένου ωραρίου εργασίας, το εθνικό ποσοστό ανεργίας είχε αυξηθεί κατά 1,3 ποσοστιαίες μονάδες σε 6,4 % από τον Οκτώβριο του 2019
                  18
               . Στη Φλάνδρα, όπου βρίσκεται ο αερολιμένας των Βρυξελλών, η ανεργία είχε αυξηθεί κατά 1 ποσοστιαία μονάδα σε 4,4 % έως τον Οκτώβριο του 2020 σε σύγκριση με τον Οκτώβριο του 2019. Στη Βαλονία, το ποσοστό ανεργίας μεταξύ των ανδρών ήταν 8,3 % το τρίτο τρίμηνο του 2020, σχεδόν 2 ποσοστιαίες μονάδες υψηλότερο από τον εθνικό μέσο όρο για την εν λόγω ομάδα. Η αιφνίδια παύση δραστηριοτήτων σε ορισμένους βασικούς τομείς (εστίαση, τουρισμός, πολιτισμός κ.λπ.) έπληξε ιδιαιτέρως την αγορά εργασίας των Βρυξελλών, όπου η ανεργία αυξήθηκε σε 15 % (+2 ποσοστιαίες μονάδες σε ετήσια μεταβολή) το τρίτο τρίμηνο του 2020
                  19
               .
            
            
               24.Λόγω της αύξησης της ανεργίας, οι βελγικές αρχές φοβούνται ότι η επανένταξη στην αγορά εργασίας θα είναι ακόμη δυσκολότερη για τους εργαζομένους από μειονεκτούσες ομάδες. Μεγάλο ποσοστό του πρώην εργατικού δυναμικού της Swissport ανήκει στην κατηγορία αυτή, καθώς πρόκειται ως επί το πλείστον για χαμηλής ειδίκευσης και ημιειδικευμένους εργαζομένους ενώ περίπου το ένα τρίτο αυτών (32,5 %) είναι ηλικίας άνω των 50 ετών. Η εν λόγω ομάδα εργαζομένων χρειάζεται πρόσθετη καθοδήγηση και στήριξη για την αναζήτηση εργασίας, παράλληλα με αναβάθμιση των δεξιοτήτων και επανειδίκευση ανάλογα με τις ανάγκες τους, ώστε να αυξηθούν οι πιθανότητες επανένταξής τους στην αγορά εργασίας.
            
            
               Στοχευόμενοι δικαιούχοι και προτεινόμενες δράσεις
            
            
               Στοχευόμενοι δικαιούχοι
            
         
         
            
               25.Όλοι οι απολυμένοι εργαζόμενοι αναμένεται να συμμετάσχουν στα μέτρα. Η κατανομή των εργαζομένων κατά φύλο, ιθαγένεια και ηλικιακή ομάδα έχει ως εξής:
            
            
                     
                        Κατηγορία
                     
                  
                  
                     
                        Αριθμός στοχευόμενων δικαιούχων
                     
                  
               
                     
                        Φύλο:
                     
                  
                  
                     
                        Άνδρες:
                     
                  
                  
                     
                        1 086
                     
                  
                  
                     
                        (73,98 %)
                     
                  
               
                     
                  
                  
                     
                        Γυναίκες:
                     
                  
                  
                     
                        382
                     
                  
                  
                     
                        (26,02 %)
                     
                  
               
                     
                        Ιθαγένεια:
                     
                  
                  
                     
                        Πολίτες της ΕΕ:
                     
                  
                  
                     
                        1 400
                     
                  
                  
                     
                        (95,37 %)
                     
                  
               
                     
                  
                  
                     
                        Πολίτες τρίτων χωρών:
                     
                  
                  
                     
                        68
                     
                  
                  
                     
                        (4,63 %)
                     
                  
               
                     
                        Ηλικιακή ομάδα:
                     
                  
                  
                     
                        15-24 ετών:
                     
                  
                  
                     
                        83
                     
                  
                  
                     
                        (5,65 %)
                     
                  
               
                     
                  
                  
                     
                        25-29 ετών:
                     
                  
                  
                     
                        184
                     
                  
                  
                     
                        (12,53 %)
                     
                  
               
                     
                  
                  
                     
                        30-54 ετών:
                     
                  
                  
                     
                        1 001
                     
                  
                  
                     
                        (68,19 %)
                     
                  
               
                     
                  
                  
                     
                        55-64 ετών:
                     
                  
                  
                     
                        199
                     
                  
                  
                     
                        (13,56 %)
                     
                  
               
                     
                  
                  
                     
                        άνω των 64 ετών:
                     
                  
                  
                     
                        1
                     
                  
                  
                     
                        (0,07 %)
                     
                  
               
               Επιλεξιμότητα των προτεινόμενων δράσεων
            
            
               26.Οι εξατομικευμένες υπηρεσίες που πρόκειται να παρασχεθούν στους απολυμένους εργαζομένους συνίστανται στις ακόλουθες δράσεις: 
            
            
               –Ενημέρωση, συνδρομή στην αναζήτηση εργασίας και επαγγελματική καθοδήγηση. Η δράση αυτή, επιπλέον της παροχής γενικών και ατομικών πληροφοριών σχετικά με τα μέτρα, περιλαμβάνει την κατάρτιση προφίλ των εργαζομένων, βοήθεια για επανατοποθέτηση στην αγορά εργασίας, ενεργή καθοδήγηση προσανατολισμένη στην απασχόληση και διαμεσολάβηση σε θέματα εργασίας. Θα διοργανωθούν επίσης εκθέσεις για την απασχόληση.
            
            
               –Κατάρτιση. Θα προσφερθεί ειδική κατάρτιση για την κάλυψη των αναγκών των εργαζομένων. Η δράση αυτή θα περιλαμβάνει οριζόντια κατάρτιση, όπως ξένη γλώσσα και ΤΠΕ, επαγγελματική κατάρτιση στις δεξιότητες που απαιτούνται στις αερολιμενικές υπηρεσίες ή σε τομείς με ελλείψεις δεξιοτήτων.
            
            
               –Κατάρτιση κατά την απασχόληση. Η δράση αυτή θα προσφερθεί για κενές θέσεις για τις οποίες δεν υπάρχουν κατάλληλοι υποψήφιοι. Μετά την επιτυχή ολοκλήρωση της κατάρτισης, θα προταθεί η σύναψη σύμβασης στον σχετικό εργαζόμενο.
            
            
               –Στήριξη για τη σύσταση επιχείρησης. Με στόχο την ανάπτυξη βιώσιμων επιχειρήσεων ή την έναρξη αυτοαπασχόλησης, οι εργαζόμενοι που ενδιαφέρονται να ασκήσουν μη μισθωτή δραστηριότητα θα λάβουν στήριξη από περιφερειακές οργανώσεις. Η στήριξη αυτή μπορεί να καλύπτει τον σχεδιασμό, τη διενέργεια μελετών σκοπιμότητας, την εκπόνηση επιχειρηματικών σχεδίων, την παροχή βοήθειας για τον εντοπισμό δυνατοτήτων χρηματοδότησης κ.λπ.
            
            
               –Συνεισφορά για τη σύσταση επιχείρησης. Οι εργαζόμενοι που θα ιδρύσουν επιχείρηση ή θα ξεκινήσουν την άσκηση μη μισθωτής δραστηριότητας θα λάβουν συνεισφορά έως 15 000 EUR.
            
            
               –Κίνητρα και επιδόματα. 1) Επίδομα αναζήτησης εργασίας και επίδομα κατάρτισης. Οι εργαζόμενοι θα λάβουν 1 EUR ανά ώρα πραγματικής συμμετοχής στην κατάρτιση ή σε δραστηριότητες αναζήτησης εργασίας. 2) Συνεισφορά για τα έξοδα μετακίνησης. Για να ενθαρρυνθεί η περιφερειακή και διαπεριφερειακή κινητικότητα, οι εργαζόμενοι που θα αποδεχτούν θέση εργασίας είτε σε απόσταση άνω των 60 km από το σπίτι τους, είτε σε απόσταση που συνεπάγεται χρόνο μετακίνησης άνω των τεσσάρων ωρών (μετ’ επιστροφής), θα λάβουν κατ’ αποκοπή ποσό ύψους 500 EUR εάν μετακινούνται με ιδιωτικά μέσα ή 750 EUR εάν μετακινούνται με δημόσια μέσα μεταφοράς. 3) Πριμοδότηση για την κατάρριψη των έμφυλων στερεοτύπων. Οι εργαζόμενοι του λιγότερο εκπροσωπούμενου φύλου που επιλέγουν επαγγελματική κατάρτιση για θέσεις εργασίας οι οποίες χαρακτηρίζονται από σημαντική έλλειψη ισορροπίας μεταξύ των φύλων
                  20
                θα λάβουν πριμοδότηση ύψους 700 EUR, η οποία θα καταβληθεί σε δύο δόσεις, η μία στην αρχή και η άλλη στο τέλος της κατάρτισης. 4) Επίδομα για τη σύσταση επιχείρησης. Οι εργαζόμενοι θα λαμβάνουν μηνιαία συνεισφορά ύψους 350 EUR, για μέγιστο διάστημα 12 μηνών, κατά τη διάρκεια της προετοιμασίας τους για την έναρξη λειτουργίας της δικής τους επιχείρησης. Για τη στήριξη του νέου αυτοαπασχολούμενου κατά τους πρώτους μήνες δραστηριότητας, θα διατεθεί επίσης συνεισφορά ύψους 200 EUR, για μέγιστο διάστημα πέντε μηνών. 5) Επίδομα επιστροφής στην εκπαίδευση. Θα χορηγείται μηνιαίο επίδομα ύψους 350 EUR στους εργαζομένους που ξεκινούν προγράμματα σπουδών τριτοβάθμιας εκπαίδευσης πλήρους φοίτησης για τουλάχιστον ένα έτος, ή πρόγραμμα κατάρτισης τουλάχιστον 3 μηνών για την απόκτηση των δεξιοτήτων που απαιτούνται για θέσεις εργασίας που έχουν ζήτηση και για τις οποίες είναι δύσκολο να βρεθούν υποψήφιοι, ή που συνδέονται με καθήκοντα κρίσιμης σημασίας
                  21
                κ.λπ.
            
            
               27.Η πανδημία Covid-19 είχε ως αποτέλεσμα να αναπτυχθεί η έννοια της υγιεινής συμπεριφοράς προκειμένου να διασφαλιστεί η εφαρμογή των μέτρων.
            
            
               28.Οι προτεινόμενες δράσεις που περιγράφονται στο παρόν έγγραφο αποτελούν ενεργητικά μέτρα για την αγορά εργασίας, τα οποία εντάσσονται στο πλαίσιο των επιλέξιμων δράσεων που ορίζονται στο άρθρο 7 του κανονισμού ΕΤΠ. Οι δράσεις αυτές δεν υποκαθιστούν τα παθητικά μέτρα κοινωνικής προστασίας.
            
            
               29.Το Βέλγιο υπέβαλε τις απαιτούμενες πληροφορίες σχετικά με τις δράσεις που είναι υποχρεωτικές για την οικεία επιχείρηση βάσει της εθνικής νομοθεσίας ή των συλλογικών συμβάσεων. Επιβεβαίωσε ότι η χρηματοδοτική συνεισφορά από το ΕΤΠ δεν θα αντικαταστήσει αυτές τις δράσεις.
            
            
               Εκτιμώμενος προϋπολογισμός
            
            
               30.Το εκτιμώμενο συνολικό κόστος ανέρχεται στο ποσό των 6 198 708 EUR, από το οποίο οι δαπάνες για τις εξατομικευμένες υπηρεσίες ανέρχονται σε 5 977 108 EUR και οι δαπάνες για δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής εκθέσεων σε 221 600 EUR.
            
            
               31.Η συνολική χρηματοδοτική συνεισφορά που ζητείται από το ΕΤΠ είναι 3 719 224 EUR (60 % του συνολικού κόστους).
            
            
                     
                        Δράσεις
                     
                  
                  
                     
                        Εκτιμώμενος αριθμός συμμετεχόντων
                     
                  
                  
                     
                        Εκτιμώμενο κόστος ανά συμμετέχοντα 
                        (σε EUR)
                           22
                         
                     
                  
                  
                     
                        Εκτιμώμενο συνολικό κόστος
                     
                     
                        (σε EUR)
                           23
                          
                     
                  
               
                     
                        Εξατομικευμένες υπηρεσίες [δράσεις που προβλέπονται στο άρθρο 7 παράγραφος 1 στοιχεία α) και γ) του κανονισμού ΕΤΠ]
                     
                  
               
                     
                        Ενημέρωση, συνδρομή στην αναζήτηση εργασίας και επαγγελματική καθοδήγηση
                     
                  
                  
                     
                        1 468
                     
                  
                  
                     
                        2 230
                     
                  
                  
                     
                        3 273 787
                     
                  
               
                     
                        Κατάρτιση, επανακατάρτιση και επαγγελματική κατάρτιση
                     
                  
                  
                     
                        610
                     
                  
                  
                     
                        3 534
                     
                  
                  
                     
                        2 155 437
                     
                  
               
                     
                        Κατάρτιση κατά την απασχόληση 
                     
                  
                  
                     
                        10
                     
                  
                  
                     
                        1 440
                     
                  
                  
                     
                        14 396
                     
                  
               
                     
                        Στήριξη για τη σύσταση επιχείρησης
                     
                  
                  
                     
                        70
                     
                  
                  
                     
                        2 000
                     
                  
                  
                     
                        139 988
                     
                  
               
                     
                        Συνεισφορά για τη σύσταση επιχείρησης 
                     
                  
                  
                     
                        12
                     
                  
                  
                     
                        10 000
                     
                  
                  
                     
                        120 000
                     
                  
               
                     
                        Υποσύνολο α):
                     
                     
                        Ποσοστό της δέσμης εξατομικευμένων υπηρεσιών 
                     
                  
                  
                     
                        –
                     
                  
                  
                     
                        5 703 608
                     
                  
               
                     
                  
                  
                     
                  
                  
                     
                        (95,42 %)
                     
                  
               
                     
                        Επιδόματα και κίνητρα [δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ]
                     
                  
               
                     
                        Κίνητρα και επιδόματα 
                     
                  
                  
                     
                        367
                     
                  
                  
                     
                        745
                     
                  
                  
                     
                        273 500
                     
                  
               
                     
                        Υποσύνολο β):
                     
                     
                        Ποσοστό της δέσμης εξατομικευμένων υπηρεσιών
                     
                  
                  
                     
                        –
                     
                  
                  
                     
                        273 500
                     
                  
               
                     
                  
                  
                     
                  
                  
                     
                        (4,58 %)
                     
                  
               
                     
                         Δράσεις που προβλέπονται στο άρθρο 7 παράγραφος 4 του κανονισμού ΕΤΠ
                     
                  
               
                     
                        1. Προπαρασκευαστικές δραστηριότητες
                     
                  
                  
                     
                        –
                     
                  
                  
                     
                        6 000
                     
                  
               
                     
                        2. Διαχείριση
                     
                  
                  
                     
                        –
                     
                  
                  
                     
                        52 420
                     
                  
               
                     
                        3. Ενημέρωση και δημοσιότητα
                     
                  
                  
                     
                        –
                     
                  
                  
                     
                        55 000
                     
                  
               
                     
                        4. Έλεγχος και υποβολή εκθέσεων
                     
                  
                  
                     
                        –
                     
                  
                  
                     
                        108 180
                     
                  
               
                     
                        Υποσύνολο γ):
                     
                     
                        Ποσοστό επί του συνολικού κόστους:
                     
                  
                  
                     
                        –
                     
                  
                  
                     
                        221 600
                     
                  
               
                     
                  
                  
                     
                  
                  
                     
                        (3,57 %)
                     
                  
               
                     
                        Συνολικό κόστος (α + β + γ):
                     
                  
                  
                     
                        –
                     
                  
                  
                     
                        6 198 708
                     
                  
               
                     
                        Συνεισφορά ΕΤΠ (60 % του συνολικού κόστους)
                     
                  
                  
                     
                        –
                     
                  
                  
                     
                        3 719 224
                     
                  
               
               32.Το κόστος των δράσεων που προσδιορίζονται στον ανωτέρω πίνακα ως δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ δεν υπερβαίνει το 35 % του συνολικού κόστους της συντονισμένης δέσμης εξατομικευμένων υπηρεσιών. Το Βέλγιο επιβεβαίωσε ότι οι δράσεις αυτές προϋποθέτουν την ενεργό συμμετοχή των στοχευόμενων δικαιούχων σε δραστηριότητες αναζήτησης εργασίας ή κατάρτισης.
            
            
               33.Το Βέλγιο επιβεβαίωσε ότι το κόστος των επενδύσεων για την αυτοαπασχόληση, τη σύσταση επιχειρήσεων και την εξαγορά επιχειρήσεων από εργαζομένους δεν θα υπερβαίνει τις 15 000 EUR ανά δικαιούχο.
            
            
               Περίοδος επιλεξιμότητας των δαπανών
            
         
         
            
               34.Το Βέλγιο άρχισε να παρέχει τις εξατομικευμένες υπηρεσίες στους στοχευόμενους δικαιούχους στις 9 Ιουνίου 2020. Επομένως, οι δαπάνες σχετικά με τις δράσεις θα είναι επιλέξιμες για χρηματοδοτική συνεισφορά από το ΕΤΠ από τις 9 Ιουνίου 2020 έως τις 22 Δεκεμβρίου 2022.
            
            
               35.Το Βέλγιο άρχισε να επιβαρύνεται με τις διοικητικές δαπάνες για την εφαρμογή του ΕΤΠ στις 10 Ιουνίου 2020. Ως εκ τούτου, οι δαπάνες για τις δραστηριότητες προετοιμασίας, διαχείρισης, ενημέρωσης, δημοσιότητας, ελέγχου και υποβολής εκθέσεων είναι επιλέξιμες για χρηματοδοτική συνεισφορά από το ΕΤΠ από τις 10 Ιουνίου 2020 έως τις 22 Ιουνίου 2023. 
            
            
               Συμπληρωματικότητα με δράσεις που χρηματοδοτούνται από εθνικά ή ενωσιακά ταμεία
            
            
               36.Οι πηγές εθνικής προχρηματοδότησης ή συγχρηματοδότησης είναι κεφάλαια της Région de Bruxelles-Capitale/Brussels Hoofdstedelijk Gewest, της Vlaams Gewest και της Région Wallonne.
            
            
               37.Το Βέλγιο επιβεβαίωσε ότι τα μέτρα που περιγράφονται ανωτέρω και τα οποία λαμβάνουν χρηματοδοτική συνεισφορά από το ΕΤΠ δεν θα λάβουν χρηματοδοτική συνεισφορά από άλλα χρηματοδοτικά μέσα της Ένωσης.
            
            
               Διαδικασίες διαβούλευσης με τους στοχευόμενους δικαιούχους ή τους εκπροσώπους τους ή τους κοινωνικούς εταίρους, καθώς και με τις τοπικές και περιφερειακές αρχές
            
            
               38.Το Βέλγιο ανέφερε ότι η συντονισμένη δέσμη εξατομικευμένων υπηρεσιών εκπονήθηκε σε διαβούλευση με τους εκπροσώπους των εργαζομένων και τους κοινωνικούς εταίρους σε συνεδριάσεις που πραγματοποιήθηκαν στις 3 και 19 Νοεμβρίου 2020. Οι βελγικές αρχές πραγματοποίησαν επίσης συνεδρίαση με την Aviato vzw, γραφείο ευρέσεως εργασίας στον αερολιμένα των Βρυξελλών για άτομα που αναζητούν εργασία και εργοδότες. Η Aviato, ως ειδικός στον τομέα των αερομεταφορών, κλήθηκε να γνωμοδοτήσει σχετικά με την καταλληλότερη κατάρτιση για την αναβάθμιση των δεξιοτήτων και την επανειδίκευση που πρέπει να προσφερθεί στους απολυμένους εργαζομένους.
            
            
               39.Οι περιφερειακές αρχές της Φλάνδρας, της Βαλονίας και των Βρυξελλών είναι οι φορείς προώθησης της παρούσας αίτησης. Η Synerjob, η δομή διαπεριφερειακής συνεργασίας για τις τρεις βελγικές υπηρεσίες απασχόλησης
                  24
                προσθέτει συνοχή στις προτεινόμενες δράσεις.
            
            
               Συστήματα διαχείρισης και ελέγχου
            
            
               40.Η αίτηση περιέχει περιγραφή του συστήματος διαχείρισης και ελέγχου, όπου προσδιορίζονται οι αρμοδιότητες των εμπλεκόμενων φορέων. Το Βέλγιο ενημέρωσε την Επιτροπή ότι η διαχείριση και ο έλεγχος της χρηματοδοτικής συνεισφοράς θα πραγματοποιούνται από τους ίδιους φορείς που διαχειρίζονται και ελέγχουν το Ευρωπαϊκό Κοινωνικό Ταμείο στις Région de Bruxelles-Capitale/Brussels Hoofdstedelijk Gewest, Vlaams Gewest και Région Wallonne.
            
            
               Δεσμεύσεις του οικείου κράτους μέλους
            
            
               41.Το Βέλγιο έδωσε όλες τις αναγκαίες διαβεβαιώσεις όσον αφορά τα ακόλουθα: 
            
            
               –την τήρηση των αρχών της ίσης μεταχείρισης και της απαγόρευσης των διακρίσεων όσον αφορά την πρόσβαση στις προτεινόμενες δράσεις και την υλοποίησή τους,
            
            
               –τη συμμόρφωση με τις απαιτήσεις που καθορίζονται στην εθνική και στην ενωσιακή νομοθεσία όσον αφορά τις ομαδικές απολύσεις,
            
            
               –τη μη λήψη χρηματοδοτικής ενίσχυσης από άλλα ενωσιακά ταμεία ή χρηματοδοτικά μέσα όσον αφορά τις προτεινόμενες δράσεις, καθώς και την αποφυγή οποιασδήποτε διπλής χρηματοδότησης,
            
            
               –τη συμπληρωματικότητα των προτεινόμενων δράσεων προς τις δράσεις που χρηματοδοτούνται από τα διαρθρωτικά ταμεία,
            
            
               –τη συμμόρφωση της χρηματοδοτικής συνεισφοράς από το ΕΤΠ με τους διαδικαστικούς και ουσιαστικούς κανόνες της Ένωσης για τις κρατικές ενισχύσεις.
            
            
               ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               Πρόταση προϋπολογισμού
            
            
               42.Το ΕΤΠ δεν υπερβαίνει το μέγιστο ετήσιο ποσό των 186 εκατ. EUR (σε τιμές του 2018), όπως ορίζεται στο άρθρο 8 παράγραφος 1 του κανονισμού (ΕΕ, Ευρατόμ) 2020/2093 του Συμβουλίου, της 17ης Δεκεμβρίου 2020, για τον καθορισμό του πολυετούς δημοσιονομικού πλαισίου για τα έτη 2021 έως 2027
                  25
               .
            
         
         
            
               43.Η Επιτροπή, αφού εξέτασε την αίτηση όσον αφορά την τήρηση των προϋποθέσεων που προβλέπονται στο άρθρο 13 παράγραφος 1 του κανονισμού ΕΤΠ και αφού έλαβε υπόψη τον αριθμό των στοχευόμενων δικαιούχων, τις προτεινόμενες δράσεις και το εκτιμώμενο κόστος, προτείνει την κινητοποίηση του ΕΤΠ για το ποσό των 3 719 224 EUR, το οποίο αντιστοιχεί στο 60 % του συνολικού κόστους των προτεινόμενων δράσεων, προκειμένου να παρασχεθεί χρηματοδοτική συνεισφορά για την αίτηση.
            
            
               44.Η προτεινόμενη απόφαση για κινητοποίηση του ΕΤΠ θα ληφθεί από κοινού από το Ευρωπαϊκό Κοινοβούλιο και το Συμβούλιο, όπως ορίζεται στο σημείο 9 της διοργανικής συμφωνίας της 16ης Δεκεμβρίου 2020 μεταξύ του Ευρωπαϊκού Κοινοβουλίου, του Συμβουλίου της Ευρωπαϊκής Ένωσης και της Ευρωπαϊκής Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση καθώς και τους νέους ιδίους πόρους, συμπεριλαμβανομένου ενός οδικού χάρτη για την εισαγωγή νέων ιδίων πόρων
                  26
               .
            
            
               Συναφείς πράξεις
            
            
               45.Ταυτόχρονα με την υποβολή της παρούσας πρότασης για απόφαση κινητοποίησης του ΕΤΠ, η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο πρόταση μεταφοράς του ποσού των 3 719 224 EUR στην αντίστοιχη γραμμή του προϋπολογισμού.
            
            
               46.Ταυτόχρονα με την έγκριση της παρούσας πρότασης απόφασης για την κινητοποίηση του ΕΤΠ, η Επιτροπή θα εκδώσει απόφαση για χρηματοδοτική συνεισφορά μέσω εκτελεστικής πράξης, η οποία θα αρχίσει να ισχύει την ημερομηνία έκδοσης από το Ευρωπαϊκό Κοινοβούλιο και το Συμβούλιο της προτεινόμενης απόφασης για κινητοποίηση του ΕΤΠ.
            
            
               2021/0109 (BUD)
            
            
               Πρόταση
            
            
               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            
            
               για την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση ύστερα από 
                  αίτηση που υπέβαλε το Βέλγιο — EGF/2020/005 BE/Swissport
            
            
               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  27
               , και ιδίως το άρθρο 15 παράγραφος 4,
            
            
               Έχοντας υπόψη τη διοργανική συμφωνία της 16ης Δεκεμβρίου 2020 μεταξύ του Ευρωπαϊκού Κοινοβουλίου, του Συμβουλίου της Ευρωπαϊκής Ένωσης και της Ευρωπαϊκής Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση καθώς και τους νέους ιδίους πόρους, συμπεριλαμβανομένου ενός οδικού χάρτη για την εισαγωγή νέων ιδίων πόρων
                  28
               , και ιδίως το σημείο 9,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) έχει στόχο να παρέχει στήριξη σε εργαζομένους που απολύονται και σε αυτοαπασχολούμενους των οποίων η δραστηριότητα έχει παύσει ως αποτέλεσμα μεγάλων διαρθρωτικών αλλαγών στη μορφή του παγκόσμιου εμπορίου που οφείλονται στην παγκοσμιοποίηση, ως αποτέλεσμα της συνέχισης της παγκόσμιας χρηματοπιστωτικής και οικονομικής κρίσης ή ως αποτέλεσμα μιας νέας παγκόσμιας χρηματοπιστωτικής και οικονομικής κρίσης, και να τους βοηθά να επανενταχθούν στην αγορά εργασίας.
            
            
               (2)Το ΕΤΠ δεν πρέπει να υπερβαίνει το μέγιστο ετήσιο ποσό των 186 εκατ. EUR (σε τιμές του 2018), όπως ορίζεται στο άρθρο 8 παράγραφος 1 του κανονισμού (ΕΕ, Ευρατόμ) 2020/2093 του Συμβουλίου
                  29
               .
            
            
               (3)Στις 22 Δεκεμβρίου 2020, το Βέλγιο υπέβαλε αίτηση για την κινητοποίηση του ΕΤΠ, όσον αφορά τις απολύσεις στην εταιρεία Swissport στο Βέλγιο. Η αίτηση αυτή συμπληρώθηκε με πρόσθετες πληροφορίες που υποβλήθηκαν σύμφωνα με το άρθρο 8 παράγραφος 3 του κανονισμού (ΕΕ) αριθ. 1309/2013. Η εν λόγω αίτηση πληροί τις απαιτήσεις που ισχύουν για τον καθορισμό χρηματοδοτικής συνεισφοράς από το ΕΤΠ, οι οποίες ορίζονται στο άρθρο 13 του κανονισμού (ΕΕ) αριθ. 1309/2013.
            
            
               (4)Επομένως, θα πρέπει να κινητοποιηθεί το ΕΤΠ για τη χορήγηση χρηματοδοτικής συνεισφοράς ποσού 3 719 224 EUR σχετικά με την αίτηση που υπέβαλε το Βέλγιο.
            
            
               (5)Για να ελαχιστοποιηθεί ο χρόνος που χρειάζεται για την κινητοποίηση του ΕΤΠ, η παρούσα απόφαση θα πρέπει να εφαρμοστεί από την ημερομηνία της έκδοσής της,
            
         
         
            
               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               Στο πλαίσιο του γενικού προϋπολογισμού της Ένωσης για το οικονομικό έτος 2021, το Ευρωπαϊκό Ταμείο Προσαρμογής στην Παγκοσμιοποίηση κινητοποιείται για την παροχή ποσού 3 719 224 EUR σε πιστώσεις ανάληψης υποχρεώσεων και σε πιστώσεις πληρωμών.
            
            
               Άρθρο 2
            
            
               Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης. Εφαρμόζεται από την/τις [ημερομηνία της έκδοσής της]
                  30*.
            
            
               Βρυξέλλες,
            
            
               
                  Για το Ευρωπαϊκό Κοινοβούλιο
                        Για το Συμβούλιο
               
               
                  Ο Πρόεδρος
                        Ο Πρόεδρος
               
            
         
         
            
                  
                     (1)
                  
                        ΕΕ L 347 της 20.12.2013, σ. 855.
               
               
                  
                     (2)
                  
                        Ο κανονισμός (ΕΕ) αριθ. 1309/2013 εφαρμόζεται σε όλες τις αιτήσεις που ελήφθησαν έως τις 31 Δεκεμβρίου 2020.
               
               
                  
                     (3)
                  
                        Κατά την έννοια του άρθρου 3 του κανονισμού ΕΤΠ.
               
               
                  
                     (4)
                  
                        Η Swissport Belgium περιλαμβάνει τη Swissport Belgium NV και τη Swissport Belgium Cleaning NV.
               
               
                  
                     (5)
                  
                        ΕΕ L 393 της 30.12.2006, σ. 1.
               
               
                  
                     (6)
                  
                        Οι δραστηριότητες καθαρισμού εμπίπτουν στην ομάδα 81.2 της NACE αναθ. 2.
               
               
                  
                     (7)
                  
                        Σύμφωνα με το άρθρο 7 παράγραφος 4 του κανονισμού (ΕΕ) αριθ. 1309/2013.
               
               
                  
                     (8)
                  
                        Ο προϋπολογισμός της ΕΕ τροφοδοτεί το σχέδιο ανάκαμψης για την Ευρώπη, COM(2020) 442 final.
               
               
                  
                     (9)
                  
                        Χειμερινές (ενδιάμεσες) ευρωπαϊκές οικονομικές προβλέψεις του 2021: 
                  https://ec.europa.eu/info/sites/info/files/economy-finance/ecfin_forecast_winter_2021_overview_en.pdf
                  . 
               
               
                  
                     (10)
                  
                        ΔΟΠΑ. 
                  https://www.icao.int/Newsroom/Pages/2020-passenger-totals-drop-60-percent-as-COVID19-assault-on-international-mobility-continues.aspx
                  .
               
               
                  
                     (11)
                  
                        COM(2020) 714.
               
               
                  
                     (12)
                  
                        
                  https://plus.lesoir.be/301092/article/2020-05-15/update-swissport-nannonce-pas-encore-de-licenciements-un-plan-attendu-pour-fin
                  .
               
               
                  
                     (13)
                  
                        
                  https://www.rtl.be/info/belgique/economie/swissport-belgique-se-declare-en-faillite-pres-de-1-500-emplois-menaces-1223551.aspx
                  .
               
               
                  
                     (14)
                  
                        Société fédérale de participations et d'investissement Société - Federale Participatie en Investeringsmaatschappij (SFPI-FPIM).
               
               
                  
                     (15)
                  
                        EGF/2020/002 EE Estonia tourism, COM(2021) 151.
               
               
                  
                     (16)
                  
                        
                  https://www.lalibre.be/economie/entreprises-startup/swissport-pas-de-reprise-pour-swissport-1-500-personnes-licenciees-5ee0e3137b50a66a594588f6
                  .
               
               
                  
                     (17)
                  
                        
                  https://www.beci.be/nl/toekomst-van-brussels-airport-verzekeren-als-internationale-motor-van-onze-economie/
                  .
               
               
                  
                     (18)
                  
                        
                  https://statbel.fgov.be/fr/themes/emploi-formation/marche-du-travail/emploi-et-chomage#figures
                  .
               
               
                  
                     (19)
                  
                        
                  https://statbel.fgov.be/fr/themes/emploi-formation/marche-du-travail/emploi-et-chomage
                  .
               
               
                  
                     (20)
                  
                        Επαγγέλματα στα οποία τουλάχιστον το 75 % των εργαζομένων ανήκει στο ίδιο φύλο.
               
               
                  
                     (21)
                  
                        
                  Κατάλογος θέσεων εργασίας που έχουν ζήτηση και που είναι δύσκολο να καλυφθούν ή συνδέονται με καθήκοντα κρίσιμης σημασίας.
                   «Métiers en tension de recrutement en Wallonie.
                   Liste des métiers/fonctions critiques et en pénurie».
                   Le Forem 2020
                  .
               
               
                  
                     (22)
                  
                        Για την αποφυγή δεκαδικών ψηφίων το εκτιμώμενο κόστος ανά εργαζόμενο έχει στρογγυλοποιηθεί. Ωστόσο, η στρογγυλοποίηση δεν επηρεάζει το συνολικό κόστος κάθε μέτρου, το οποίο παραμένει ως έχει στην αίτηση που υπέβαλε το Βέλγιο.
               
               
                  
                     (23)
                  
                        Η διαφορά των συνόλων οφείλεται στη στρογγυλοποίηση.
               
               
                  
                     (24)
                  
                        VDAB (υπηρεσία απασχόλησης της Φλάνδρας), Le Forem (υπηρεσία απασχόλησης της Βαλονίας) και Actiris (υπηρεσία απασχόλησης των Βρυξελλών).
               
               
                  
                     (25)
                  
                        EE L 433Ι της 22.12.2020, σ. 11.
               
               
                  
                     (26)
                  
                        EE L 433Ι της 22.12.2020, σ. 28.
               
               
                  
                     (27)
                  
                        ΕΕ L 347 της 20.12.2013, σ. 855.
               
               
                  
                     (28)
                  
                        EE L 433Ι της 22.12.2020, σ. 28.
               
               
                  
                     (29)
                  
                        Κανονισμός (EE, Ευρατόμ) 2020/2093 του Συμβουλίου, της 17ης Δεκεμβρίου 2020, για τον καθορισμό του πολυετούς δημοσιονομικού πλαισίου για τα έτη 2021 έως 2027 (ΕΕ L 433Ι της 22.12.2020, σ. 11).
               
               
                  
                     (30)
                  * 
                        Η ημερομηνία θα προστεθεί από το Κοινοβούλιο πριν από τη δημοσίευση στην ΕΕ.